થોડીવાર બાદ ત્યાં બે બાઈક પર પાંચ યુવકો આવ્યાં હતા. જે પૈકી ત્રણ જણા તેને હોસ્પિટલ લઇ જવાનું કહી કેનાલના નેળિયામાં લઈ ગયા હતા અને તેના પર બળાત્કાર કર્યો હતો. આ દરમિયાન ત્યાંથી પસાર થતી કોઈ કારની લાઈટ જોઈ યુવકો કિશોરીને નેળિયામાં જ મૂકીને ફરાર થઈ ગયા હતા. યુવતી અર્ધબેભાન હાલતમાં નેળિયામાં જ પડી રહી હતી દરમિયાન વરસાદ શરૂ થતા તે જેમતેમ કરી નજીકના એક મંદિરમાં પહોંચી અને ફરી બેભાન થઈ ગઈ હતી. સવારે જ્યારે તે ભાનમાં આવી ત્યારે સિવિલ હોસ્પિટલમાં જ હતી. આ અંગે સાંતેજ પોલીસે ગેંગરેપનો ગુનો નોંધી વિપુલ સેંધાજી ઠાકોર, અરવિંદજી મેલાજી ઠાકોર, બળદેવજી ઉર્ફે પપ્પુજી રમણજી ઠાકોર અને એક કિશોરને ઝડપી લીધા હતા..